**Munkavállalói tájékoztatás személyes adatok kezeléséről az Európai Parlament és a Tanács (EU) 2016/679 rendelete alapján**

**(minta)[[1]](#footnote-1)**szerkesztés lezárva: 2018. április 21.

Tisztelt Munkavállaló!

A munkáltatói jogkör képviselőjeként valamint adatkezelőként tájékoztatom, hogy az Európai Parlament és a Tanács (EU) 2016/679 számú rendelete alapján Ön, mint társaságunknál szerződéses munkavállaló érintettnek minősül.

Munkáltató, mint adatkezelő a munkavállaló személyes adatait kezeli a munkaerőfelvételtől kezdődően.

**Kezelt személyes adatok:**

* név, születési hely és idő, anyja neve, lakcíme, TAJ száma, adóazonosító jele, bankszámla száma
* letiltásra vonatkozó adatok
* levonásra (pl. szakszervezeti díj) vonatkozó adatok
* céges webhasználat, céges telefonhasználat, céges e-mail, céges autó üzleti célú használatának ellenőrzése
* képfelvételek (kamerafelvételek, egyéb pl. rendezvényen készült felvételek)
* ………………………..
* …………………………

**Az adatkezelés célja**

Tekintettel a tartós jogviszonyra, a kezelt személyes adatok széles körére, az adatkezelés célja adatcsoportonként változó.

* név, születési hely és idő, anyja neve, lakcíme, TAJ száma, adóazonosító jele, bankszámla száma és letiltásra vonatkozó adatok: munkáltató törvényi kötelezettségeinek teljesítéséhez szükséges (bejelentési kötelezettségének, munkajogi, pl. munkabérfizetési kötelezettségek teljesítése)
* levonásra (pl. szakszervezeti díj) vonatkozó adatok: munkavállalói megbízás teljesítése
* céges webhasználat, céges telefonhasználat, céges e-mail, céges autó üzleti célú használatának ellenőrzése: munkaügyi ellenőrzés
* képfelvételek (kamerafelvételek, egyéb pl. rendezvényen készült felvételek): kamerafelvételek külön szabályzatban rögzített adatkezelés szerint, rendezvényen készült felvételek: munkaügyi csapatépítés céljából vagy marketing célból
* ………………………..
* …………………………

**Az adatkezelés jogalapja**

Tekintettel a kezelt személyes adatok széles körére, az adatkezelés célja adatcsoportonként változó, részben jogi kötelezettség teljesítése, részben jogos érdek, részben hozzájárulás.

Jogi kötelezettség teljesítése:

Munkáltató hatóság részére történő bejelentési kötelezettsége, Mt alapján fennálló munkabérfizetési kötelezettsége, hatóság által elrendelt letiltás teljesítése

Jogos érdek:

Az adatkezelő az adatkezelést jogos érdek alapján végzi.

Az adatkezelő az érdekmérlegelést elvégezte, és az alábbiakat állapította meg:

* az érintett jogai: személyiségi jogainak védelme
* jogos érdek: személy- és vagyonvédelem
* szükségesség és arányosság, célhoz kötöttség, adattakarékosság figyelembe vétele
* az érintettek tájékoztatása jelen szabályzat munkavállaló részére történő átadásával

**Az érintettek jogai**

### A személyes adataihoz kapcsolódóan a munkavállalónak mint érintettnek a jogszabályban meghatározott jogai vannak.

Érintetti jogok:

#### hozzáférési jog (adatok megismerése, az a tény, hogy történik-e adatkezelés);

#### amennyiben egy adat elavult vagy helytelen, ennek kiigazítása;

#### törlés (kizárólag a hozzájáruláson alapuló adatkezelés esetén);

#### az adat kezelésének korlátozása;

#### a személyes adatok direkt marketing célokra való használatának megtiltása;

#### személyes adatainak harmadik személy szolgáltató számára történő átadása, vagy ennek megtiltása;

#### bármely az adatkezelő által kezelt személyes adatról másolat kérése; vagy

#### tiltakozás a személyes adat használata ellen.

**Az adatkezelés helye és időtartama**

Az adatokat a munkáltató, mint adatkezelő a székhelyén/ székhelyein a munkaviszony fennállása alatt és a megszűnést követő 8 évig tárolja. Kivételt képez a kamerai képfelvétel, melyeket az adatkezelő székhelyén levő központi felvevőegységen 3 munkanapig tároljuk.

**Az adatkezelő személy**Neve: ……………………….

Elérhetősége: ……………………..

Az adatfeldolgozó személy (pl. bérszámfejtő)

Az adatfeldolgozó kizárólag olyan utasításokat hajthat végre, amelyek írásban rögzítettek.

Titoktartás kötelezi a személyes adatok kezelésével foglalkozó munkavállalókat.

Az adatbiztonság garantálása érdekében az adatfeldolgozó végrehajtja a szervezési és technikai intézkedéseket.

Az adatfeldolgozó segíti az adatkezelőt abban, hogy teljesítse kötelezettségeit.

Az adatfeldolgozó az adatkezelő döntése alapján minden személyes adatot visszajuttat az adatkezelőnek vagy töröl, törli a meglévő másolatokat, egy kivétellel, ha a tagállami vagy az uniós jog az adatok tárolását írja elő.

Az adatfeldolgozó elősegíti és lehetővé teszi az adatkezelő által vagy az általa megbízott ellenőr segítségével végzett auditokat, helyszíni vizsgálatokat.

Amennyiben az adatfeldolgozó további adatfeldolgozó segítségét veszi igénybe, úgy őrá ugyanazok a kötelezettségek vonatkoznak, mint amelyek eredetileg a szerződés által létrejöttek az adatfeldolgozó és az adatkezelő között.

Neve: ……………………….

Elérhetősége: ……………………..

Az adatvédelmi tisztviselő

Neve: ……………………….

Elérhetősége: ……………………..

**Adatbiztonsági intézkedések**

Az adatokat munkáltató úgy kezeli, hogy az adatkezelő személyén kívül más személy ne láthassa.

Az adatokhoz történő hozzáférés csak biztonságos módon, és akként történhet (jelszóval), hogy az adatkezelő személye azonosítható legyen. A jogosultság indokának megszűnése esetén az adatokhoz történő hozzáférést haladéktalanul meg kell szüntetni.

**Az érintettek jogorvoslati lehetőségei**

Az adatvédelmi felügyeleti hatóság: Nemzeti Adatvédelmi és Információszabadság Hatóság (továbbiakban: NAIH, címe: 1125 Budapest, Szilágyi Erzsébet fasor 22/C, e-mail címe: ugyfelszolgalat@naih.hu). Az érintett panaszt nyújthat be a NAIH-hoz amennyiben álláspontja szerint a rá vonatkozó személyes adat kezelés nem felel meg a jogszabályi kötelezettségeknek.

A NAIH döntése ellen bírósági felülvizsgálat kezdeményezhető.

Budapest, 2018. 05. 10.

.............................................

ügyvezető

1. Jelen tájékoztató minta a 2018. április 21-én hatályos hazai és európai adatvédelmi szabályozás alapján, valamint a Nemzeti Adatvédelmi és Információszabadság Hatóság (NAIH) 2018. április 21-ig közzétett állásfoglalásainak figyelembevételével készült. A Menedzser Praxis Szakkiadó és Gazdasági Tanácsadó Kft. kifejezetten felhívja a figyelmet arra, hogy a dokumentum kizárólag az adott felhasználó egyedi igényeihez, működési sajátosságaihoz igazítva, azoknak megfelelően szükség szerint kiegészítve, a jogszabályi megfelelőséget szem előtt tartva használható. A Menedzser Praxis Szakkiadó és Gazdasági Tanácsadó Kft. kizár minden felelősséget a tájékoztató minta lezárását követő hatályosságáért, továbbá azokra az esetekre, amelyekben a vonatkozó jogszabályi előírások be nem tartásából, vagy a dokumentum nem megfelelő használatából a felhasználónak vagy harmadik személynek esetlegesen kára, vagy más hátrányos jogkövetkezménye keletkezik. [↑](#footnote-ref-1)